La Liga prezidenti futbol bo‘yicha Yevropa Superligasi yaratilishiga qarshi chiqdi

Futbol bo‘yicha Ispaniya chempionati (La Liga) prezidenti Xavyer Tebas Yevropa Superligasi yaratilishiga qarshi chiqdi, deb xabar beradi “Sports.ru”.

“Biz futbol bo‘yicha Yevropa Superligasi yaratilishiga qarshimiz. Bu o‘zimizning ligalar rivojlanishiga to‘sqinlik qiladi”, – dedi Tebas.
Avvalroq Angliyaning “Arsenal”, “Liverpul”, “Manchester Yunayted”, “Manchester Siti” va “Chelsi” klublari rahbarlari amerikalik milliarder Stiven Ross bilan uchrashib, Chempionlar Ligasi yoki Angliya Premyer-ligasi o‘rnini bosishi mumkin bo‘lgan Yevropa Superligasiga asos solish masalasini muhokama qilganliklari haqida xabar berilgandi.